**Fundarskýrsla sjötta skólaráðsfundar, 20. nóvember 2018. Fundur settur kl. 10:03**

Mættir eru Jóna Katrín, Áslaug, Baldur, Ingunn Ýr og Þórný. Halldór Páll var fjarverandi.

1. Fundargerð síðasta fundar

- Áslaug les fundarskýrslu síðasta fundar. Samþykkt.

2. Málefni nemenda

* Ræstingar á nokkrum stöðum skólans hafa ekki verið til fyrirmyndar upp á síðkastið. Háværar raddir nemenda eru farnar að heyrast um óþrifnað.
* Stiginn upp að Fjarvist hjá lyftunni er sérstaklega óhreinn.
	+ Sennilega eru þetta einfaldlega mistök og ræstitæknarnir verða minntir á þetta – Áslaug talar við Pálma.
* Klósettpappír vantar orðið mjög oft á klósettum í skólahúsinu og stundum líka á vistum.
* Áslaug talar við Pálma.
* Nokkrir áfangar geta stundum verið illa skipulagðir hvað varðar að skrá niður mikilvægar upplýsingar þar sem þær eru aðgengilegar öllum.
* Komið hefur fyrir að nemendur sem eru í árekstri eða fjarverandi í einni kennslustund fái upplýsingar seint og misskilningar orðið.
* Það er auðvelt að koma í veg fyrir þetta með því að skrásetja allar upplýsingar inn á moodle eða einfaldlega með því að senda tölvupóst.
* Talað verður um þetta á kennarafundi til að hindra svona.
* Hugmynd kemur fram um að kynna nemendum fyrir svokallaðri ,,*timeline”* sem er þægilegt skipulagsforrit inn á moodle sem sumir nemendur vita ekki af. Áslaug talar við umsjónakennara um þetta.

3. Tímasetningar vinnustunda á vorönn

* Áslaug kynnir hugmyndir um að færa miðvikudagsvinnustundina yfir á fimmtudaga, tíminn helst óbreyttur (13:50)
* allir voru sammála um að ,,miðjukassinn” kl. 10:00-11:30 væri hentugri fyrir kennslustundir.
* Hugmyndir ræddar um að gefa nemendum 3. bekkjar frjálsa mætingu í vinnustund.
* Myndu nemendur misnota vinnustundir eða nýta tímann samviskusamlega til að vinna í heimanáminu?
	+ Kannski ágæt leið til að kenna nemendum að læra að bera sjálfir ábyrgð á eigin námi.
* Það er spurning um að gera tilraun með þetta eftir áramót og sjá hvernig þetta gengur á síðustu önn núverandi 3. bekkjar.
* Ákvörðun tekin síðar.
* Skólaráðsfulltrúar deila þessum hugmyndum með stjórn nemendafélagsins á stjórnarfundi.

4. Önnur mál

 - Engin önnur mál.

Fundi slitið kl. 10:40. Þórný ritaði fundargerð.